**ZAPISNIK**

**28. seje sveta Krajevne skupnosti Nova Gorica, ki je bila 23. aprila 2025, ob 17.30 v prostorih Krajevne skupnosti, Erjavčeva ulica 4, Nova Gorica**

**Prisotni:**, Oton Mozetič, Bojan Horvat, Gregor Humar, Radovan Ličen, Mateja Humar, Vesna Vitez, Sanja Markočič, Iztok Nemec, Neli Skočaj, Darija Bratina, Ingrid Černe

**Odsotni-opravičeni**: Irena Jevšček, Valter Adamič

Predsednik sveta je preveril navzočnost. Seja je sklepčna. Predsednik sveta je predlagal dopolnitev dnevnega reda tako, da je predlog dnevnega reda:

1. Pregled in potrditev zapisnika 27. redne seje in 1. izredne seje
2. Predlog sklepa o sprejemu programa dela sveta do konca leta 2025
3. Spremembe delovnega časa lokala Margerita
4. Plan prireditev KS (termini, opisi, scenarij, predračuni)
5. Plan investicij in investicijskega vzdrževanja KS (načrti, popisi, predračuni-ponudbe)
6. Vprašanje in pobude, razno

Dopolnjen predlog dnevnega reda in predlog, da je zapisnikar seje Radovan Ličen, sta soglasno sprejeta.

**Ad 1)**

Pregled in potrditev zapisnika 27. redne seje in 1. izredne seje

Na zapisnika ni bilo pripomb.

**Sklep 1.1: Sprejme se zapisnik 26. redne seje in 1. izredne seje Sveta KS Nova Gorica.**

Sklep je bil soglasno sprejet.

**Ad 2)**

Predlog sklepa o sprejemu programa dela sveta do konca leta 2025

Predsednik sveta predlaga, da vsi odbori do naslednje seje sveta pripravijo detajlni program dela do konca leta in da je termin za **seje sveta ob sredah** (pred sejo mestnega sveta, ki je v četrtkih) **ob 17.30**.

**Seje sveta bodo 14. 5, 21. 5., 18. 6., 10. 9., 15. 10, 19. 11. in 17. 12.**

Na predlog ni pripomb in soglasno je sprejet sklep:

**Sklep 2.1: Sprejme se program dela Sveta KS Nova Gorica do konca leta 2025**

**Ad 3)**

Sprememba delovnega časa lokala Margerita

Predsednik Sveta je dal v obravnavo vlogo lokala Margerita o spremembi delovnega časa. Na vlogo o podaljšanju ni bilo pripomb in soglasno je bil sprejet sklep:

**Sklep 3.1.: Izda se pozitivno mnenje v zvezi s predlagano spremembo delovnega časa lokala Margerita.**

**Ad 4)**

Plan prireditev KS

**Sklep 4.1.: Do 14.5. odbor za prireditve pripravi podroben plan prireditev in pridobi potrebne predračune za izdajo naročilnic.**

Sklep je bil soglasno sprejet.

**Ad 5)**

Plan investicij in investicijskega vzdrževanja KS

**Sklep 5.1.: Do 15. 5. odbor za investicije pripravi popis predvidenih investicij z oceno stroškov.**

Sklep je bil soglasno sprejet.

**Ad 6)**

Vprašanje in pobude, razno

Valter Adamič je z dopisom predlagal obravnavo problematike avtobusov opremljenih z prilagojenim dostop za invalide z vozički. Predlaga se, da se pobuda obravnava na eni naslednjih sej, ko bo svetnik Adamič prisoten.

Vesna Vitez vpraša kako je s sklepom o odvozu odpadlega materiala ob pešpoti med Gortanovo in Vojkovo. Predsednik sveta KS pove, da se stvari že urejajo.

Darija Bratina predlaga, da se za tudi za korespondenčne seje sveta sestavi zapisnik. Predsednik sveta predlaga, da se tematike obravnavajo na konferenčnih sejah izjemoma in se pripravi protokol za tak primer.

Seja se je zaključila ob 18.25

Številka: 900-/2025

Zapisnik je bil potrjen na \_\_\_\_\_\_\_\_. seji, ki je bila \_\_\_\_\_\_\_\_\_\_\_\_\_

Zapisal: Predsednik Sveta KS Nova Gorica:

Radovan Ličen Oton Mozetič